**-ตัวอย่าง-**

**แผนขับเคลื่อนโครงการถังขยะเปียก ลดโลกร้อนขององค์กรปกครองส่วนท้องถิ่น**

**ปีงบประมาณ พ.ศ. 2568**

**จังหวัด..................................................**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**1. ที่มา**

กระทรวงมหาดไทยกำหนดนโยบายการดำเนินงานด้านการเปลี่ยนแปลงสภาพภูมิอากาศเพื่อบรรลุเป้าหมายการลดก๊าซเรือนกระจกและการดำเนินงานด้านการเปลี่ยนแปลงสภาพภูมิอากาศของประเทศ  
ตามนโยบายของรัฐบาลในการประชุมรัฐภาคีกรอบอนุสัญญาสหประชาชาติว่าด้วยการเปลี่ยนแปลง  
สภาพภูมิอากาศ สมัยที่ 26 (COP26) ณ เมืองกลาสโกว์ สหราชอาณาจักร เมื่อวันที่ 1 พฤศจิกายน 2564 ว่า ประเทศไทยพร้อมยกระดับการแก้ไขปัญหาการเปลี่ยนแปลงสภาพภูมิอากาศอย่างเต็มที่ทุกวิถีทางเพื่อบรรลุเป้าหมายความเป็นกลางทางคาร์บอน (Carbon Neutrality) ภายในปี พ.ศ. 2593 (ค.ศ. 2050) และบรรลุเป้าหมายการปล่อยก๊าซเรือนกระจกสุทธิเป็นศูนย์ได้ในปี พ.ศ. 2608 (ค.ศ. 2065) ซึ่งได้มอบหมาย  
ให้ทุกจังหวัดขับเคลื่อนแผนปฏิบัติการจัดการขยะมูลฝอยชุมชน “จังหวัดสะอาด” ประจำปี พ.ศ. 2565 ภายใต้กรอบการดำเนินงาน จำนวน 3 ระยะ ได้แก่ ต้นทาง คือ การลดปริมาณขยะ การส่งเสริมการคัดแยกขยะที่ต้นทาง และกำหนดให้ทุกครัวเรือนจัดทำถังขยะเปียกลดโลกร้อน กลางทาง คือ การจัดทำระบบเก็บขนอย่างมีประสิทธิภาพ และปลายทาง คือ ขยะมูลฝอยได้รับการกำจัดอย่างถูกต้องตามหลักวิชาการ

กระทรวงมหาดไทยโดยกรมส่งเสริมการปกครองท้องถิ่นได้ดำเนินโครงการถังขยะเปียก ลดโลกร้อน  
ขององค์กรปกครองส่วนท้องถิ่น ประเทศไทย ซึ่งเป็นโครงการลดก๊าซเรือนกระจกภาคสมัครใจในประเทศไทย   
หรือ Thailand Voluntary Emission Reduction Program: T-VER ตั้งแต่ พ.ศ. 2562 โดยให้ทุกจังหวัดส่งเสริมให้องค์กรปกครองส่วนท้องถิ่นสนับสนุนการจัดทำถังขยะเปียกให้ครบทุกครัวเรือน รวมถึงศูนย์พัฒนาเด็กเล็ก และสถานศึกษาในสังกัดองค์กรปกครองส่วนท้องถิ่นทุกแห่ง เพื่อเป็นการส่งเสริมการคัดแยกขยะครัวเรือน  
ให้ถูกต้องตามหลักสุขาภิบาล ลดการปนเปื้อนขยะเปียกกับของเหลือใช้อื่น ๆ สร้างรายได้เพิ่มจากการคัดแยกขยะ ลดภาระค่าใช้จ่ายโดยการใช้สารบำรุงดินที่เกิดจากถังขยะเปียก เพิ่มความอุดมสมบูรณ์ของดิน   
ลดผลกระทบต่อสิ่งแวดล้อมและชุมชน ตลอดลดปริมาณการปล่อยก๊าซเรือนกระจกซึ่งถือเป็นปัญหาสำคัญ  
ของประเทศไทย โดยกรมส่งเสริมการปกครองท้องถิ่นขอความร่วมมือจังหวัดแจ้งอำเภอและองค์กรปกครองส่วนท้องถิ่นทุกแห่งดำเนินการสุ่มตรวจและตรวจสอบข้อมูลถังขยะเปียกในระดับครัวเรือน เพื่อเตรียมการรับการทวนสอบข้อมูลในการรับรองคาร์บอนเครดิตต่อไป

**๒. วัตถุประสงค์**

เพื่อให้เตรียมการทวนสอบเพื่อรับรองปริมาณก๊าซเรือนกระจกจากโครงการฯ ในรอบที่ ๔ จำนวน   
9 เดือน (ตุลาคม ๒๕๖๖ - มิถุนายน ๒๕๖๗) เป็นไปด้วยความเรียบร้อย และเกิดผลอย่างเป็นรูปธรรม

/**๓. เป้าหมาย**…

**๓. เป้าหมาย**

ประชาชนมีการคัดแยกขยะครัวเรือนโดยมีการจัดทำถังขยะเปียก ลดโลกร้อนอย่างถูกวิธี ต่อเนื่อง   
และเกิดเป็นวิถีชีวิตของประชาชนในท้องถิ่นยั่งยืน และมีการนำเข้าข้อมูลในระบบสารสนเทศด้านการจัดการขยะมูลฝอยขององค์กรปกครอง (DLA Waste) อย่างถูกต้อง ครบถ้วน และเป็นปัจจุบัน

**4. ผลการดำเนินงาน ณ ปัจจุบัน (ข้อมูลเดือน พ.ย. 2567)**

|  |  |  |  |  |  |
| --- | --- | --- | --- | --- | --- |
| **ที่** | **อำเภอ** | **อปท.** | **จำนวนครัวเรือนทั้งหมด** | **จำนวนครัวเรือนที่จัดทำ ถังขยะเปียก** | **ร้อยละ** |
| **1** |  |  |  |  |  |
| **2** |  |  |  |  |  |
| **3** |  |  |  |  |  |
| **4** |  |  |  |  |  |
| **5** |  |  |  |  |  |

**5. ปัญหา/อุปสรรคในการดำเนินงาน**

**5.1 กรณีมีผลการดำเนินงานไม่ครบร้อยละ 100**

**เช่น**

1. ประชาชนไม่เห็นคุณค่าและความสำคัญในการจัดทำโครงการถังขยะเปียก ลดโลกร้อน
2. การจัดตั้งถังขยะเปียก ลดโลกร้อน ในบางครัวเรือนในพื้นที่ที่ไม่เหมาะสม เช่น การติดตั้งถังขยะเปียกใกล้บริเวณรองรับน้ำฝน ซึ่งอาจส่งผลต่อกระบวนการย่อยสลายขยะอาหารได้
3. บางองค์กรปกครองส่วนท้องถิ่นมีเขตพื้นที่รับผิดชอบเป็นชุมชนเมือง
4. ไม่สามารถดำเนินการติดตั้งถังขยะเปียกในครัวเรือนได้หรือในพื้นที่หอพัก/คอนโดมีเนียมไม่สามารถติดตั้งถังแยกรายครัวเรือนได้
5. ข้อจำกัดในการจัดหาอุปกรณ์เพื่อจัดทำถังขยะเปียกครัวเรือนนั้น ข้อจำกัดด้านกฎหมายในการจัดซื้อถังขยะ จึงทำให้ไม่สามารถจัดหาถังขยะเปียกให้กับประชาชนในพื้นที่ได้

**5.2 กรณีมีผลการดำเนินงานครบร้อยละ 100**

**เช่น**

1. ประชาชนขาดแรงจูงใจในการจัดทำถังขยะเปียก ลดโลกร้อน
2. ไม่ดำเนินการจัดทำถังขยะเปียก ลดโลกร้อนอย่างต่อเนื่อง

/**6. แผนปฏิบัติการ**…

**6. แผนปฏิบัติการ (Action Plan)**

| **การดำเนินการในระดับจังหวัด** | | **การดำเนินการในระดับอำเภอ** | | | **การดำเนินการในระดับ อปท.** | |
| --- | --- | --- | --- | --- | --- | --- |
| **ขั้นตอนการดำเนินการ** | **ระยะเวลาดำเนินการ** | **ขั้นตอนการดำเนินการ** | **ระยะเวลาดำเนินการ** | **ขั้นตอนการดำเนินการ** | | **ระยะเวลาดำเนินการ** |
| 1. จัดประชุมแลกเปลี่ยน ความคิดเห็นในการจัดทำแผนการขับเคลื่อนโครงการ ถังขยะเปียก ลดโลกร้อน ขององค์กรปกครองส่วนท้องถิ่น | ภายในวันที่ 29พฤศจิกายน 2567 |  |  |  | |  |
| 2. จัดทำแผนการขับเคลื่อนโครงการถังขยะเปียก ลดโลกร้อนขององค์กรปกครองส่วนท้องถิ่น | ภายในวันที่  9 ธันวาคม 2567 |  |  |  | |  |
| 3. แจ้งแผนการขับเคลื่อนโครงการถังขยะเปียก ลดโลกร้อนขององค์กรปกครองส่วนท้องถิ่น | ภายในวันที่  13 ธันวาคม 2567 |  |  |  | |  |
| 4. จัดประชุมชักซ้อมเพื่อสร้างความเข้าใจการดำเนินงาน ตามแผนการขับเคลื่อนโครงการถังขยะเปียก ลดโลกร้อน ขององค์กรปกครองส่วนท้องถิ่น | ภายในวันที่  20 ธันวาคม 2567 |  |  |  | |  |
| 5. เผยแพร่ประชาสัมพันธ์ จัดอบรมถ่ายทอดองค์ความรู้ จัดทำ Infographic เพื่อสร้าง การรับรู้และความเข้าใจให้กับประชาชนเกี่ยวกับการใช้งานถังขยะเปียก ลดโลกร้อนอย่างถูกต้อง ให้กลายเป็นส่วนหนึ่งของวิถีชีวิต เช่น ประชาสัมพันธ์จุดที่เหมาะสมในการจัดตั้งถังขยะเปียก หรือกรณีพื้นที่ที่เป็นเขตชุมชนเมืองให้มี การจัดตั้งขยะเปียกรวม หรือส่งเสริมให้มีการบริหารจัดการ ขยะเปียกด้วยวิธีอื่น ๆ เช่น  การนำไปเป็นอาหารสัตว์ การทำปุ๋ยหมัก เป็นต้น | ธันวาคม 2567 – กุมภาพันธ์ 2568 | 1. อำเภอดำเนินการทบทวนทีมปฏิบัติการเตรียมความพร้อมสำหรับการสุ่มตรวจการจัดทำถังขยะเปียกตามความเหมาะสมของพื้นที่ โดยใช้กลไก อถล.  เข้ามามีส่วนช่วยเหลือในการ สุ่มตรวจฯ | ภายในวันที่ 27  ธันวาคม 2567 | 1. องค์กรปกครองส่วนท้องถิ่นออกรายงานครัวเรือนขององค์กรปกครองส่วนท้องถิ่น ที่จัดทำถังขยะเปียก ลดโลกร้อน จากระบบสารสนเทศด้านการจัดการขยะมูลฝอยขององค์กรปกครองส่วนท้องถิ่นในด้านระบบจัดการขยะ  2. จัดประชุมทีมปฏิบัติการเตรียมความพร้อมสำหรับการสุ่มตรวจการจัดทำถังขยะเปียก ประกอบด้วย เจ้าหน้าที่องค์กรปกครองส่วนท้องถิ่นและภาคีเครือข่าย เช่น สมาชิกสภาท้องถิ่น อาสาสมัครท้องถิ่นรักษ์โลก อาสาธารณสุขประจำหมู่บ้าน กำนัน ผู้ใหญ่บ้าน ฯลฯ เพื่อจัดทำแผนปฏิบัติการลงพื้นที่สุ่มตรวจการจัดทำ ถังขยะเปียก โดยอาศัยแนวทางที่ สถ. กำหนด | | ภายในวันที่ 27 ธันวาคม 2567 |
| 6. กำกับ ติดตาม การสุ่มตรวจการจัดทำถังขยะเปียก | ภายในเดือนมกราคม 2568 และเป็นประจำทุกเดือน | 2. ทีมปฏิบัติการฯ ประจำตำบล ระดับอำเภอ ร่วมกับภาคีเครือข่ายการทำงานในระดับพื้นที่ อาทิ นายอำเภอ กำนัน ผู้ใหญ่บ้าน ผู้บริหารองค์กรปกครองส่วนท้องถิ่น  และอาสาสมัครท้องถิ่น รักษ์โลก (อถล.) โดยลงพื้นที่ประชาสัมพันธ์แบบเชิงรุก “เคาะประตูบ้าน” เพื่อเผยแพร่องค์ความรู้ พูดคุย ทำความเข้าใจในการจัดทำถังขยะเปียก  ลดโลกร้อน รวมทั้งกำกับ ติดตามและดำเนินการลงพื้นที่สุ่มตรวจการจัดทำถังขยะเปียกครัวเรือน | ภายในเดือนมกราคม 2568 และเป็นประจำทุกเดือน | 3. ให้ความรู้และสร้างแรงจูงใจให้ประชาชนเกี่ยวกับการใช้งานถังขยะเปียก ลดโลกร้อนอย่างถูกต้อง ให้กลายเป็นส่วนหนึ่งของวิถีชีวิต กรณีไม่มีการจัดทำถังขยะเปียกให้รณรงค์ให้ประชาชนใช้วัสดุเหลือใช้ ในครัวเรือน หรือให้องค์กรปกครองส่วนท้องถิ่นขอรับการสนับสนุนจากภาคเอกชนในพื้นที่  4. ลงพื้นที่สุ่มตรวจการจัดทำถังขยะเปียก โดยลงพื้นที่ ในอัตราส่วน 1 คน ต่อ 20 ครัวเรือน ทั้งนี้ สามารถปรับเปลี่ยนได้ตามความเหมาะสมของพื้นที่ | | ภายในเดือนมกราคม 2568 และเป็นประจำทุกเดือน |
| 7. กำกับ ติดตาม การนำเข้าผลการจัดทำถังขยะเปียก ลดโลกร้อนขององค์กรปกครองส่วนท้องถิ่นในระบบสารสนเทศด้านการจัดการขยะมูลฝอยขององค์กรปกครองส่วนท้องถิ่น  และรับรองข้อมูลครัวเรือน ที่จัดทำถังขยะเปียก ลดโลกร้อน และให้ท้องถิ่นจังหวัดยืนยันข้อมูลและรายงานให้กรมส่งเสริมการปกครองท้องถิ่นทราบ | ภายในวันที่ 31  มกราคม 2568 และเป็นประจำทุกเดือน | 3. กำกับ ติดตามการนำเข้าข้อมูลครัวเรือนที่จัดทำถังขยะเปียก ลดโลกร้อน เข้าสู่ระบบสารสนเทศด้านการจัดการขยะมูลฝอยขององค์กรปกครองส่วนท้องถิ่นในภาพรวมของอำเภอ และการยืนยันข้อมูล | ภายในวันที่ 31  มกราคม 2568 และเป็นประจำทุกเดือน | 5. องค์กรปกครองส่วนท้องถิ่นนำผลการสุ่มตรวจการจัดทำถังขยะเปียก มาปรับปรุงข้อมูลและนำข้อมูลครัวเรือนที่จัดทำถังขยะเปียก ลดโลกร้อน เข้าสู่ระบบสารสนเทศด้านการจัดการขยะมูลฝอยขององค์กรปกครองส่วนท้องถิ่นให้เป็นปัจจุบัน รวมถึงการจัดเก็บเอกสารการสุ่มตรวจในแต่ละเดือนให้มีความถูกต้อง ครบถ้วน | | ภายในวันที่ 31  มกราคม 2568 และเป็นประจำทุกเดือน |